ஏவுதி எம்மை' என்றான்; அவர் முகம் இனிதின் நோக்கி, 'போவது புரிதிர்' என்னப் புகறலும், பொறாத தூதர், 'தேவ! மற்று இவர்கள் செய்கை கேள்!' எனத் தெரியச் சொன்னார்:	2 'ஆனையும் பரியும் தேரும் அரக்கரும் அமைந்த ஆழித் தானைகள் வீய, நின்ற தலைமகன் தனிமை ஓரார், "மானவன் வாளி, வாளி!" என்கின்ற மழலை வாயார், போனவர் மீள வந்து புகுந்தனர் போலும்!' என்றார்.	3 தூதுவர் உரை கேட்ட இராவணன் இருவரையும் பற்றுமாறு கூற, கிங்கரர் அவர்களைப் பிடித்தல்